Yandım
Yenə yada düşdü nakam eşqimiz,
O gözün oduna bir daha yandım.
Məhəbbət ötəri hal ha deyilmiş,
Ah çəkdim Kərəm tək of, aha yandım!

Yaram hələ sağalmayıb, qaysardı,
O səs məni ötən günə qaytardı.
Varlığımı haray sardı, hay sardı,
Od tutdu bu canım, daha oysandım!

Vəfalı dilbərim üzümə güldü,
Şux baxdı üzümə, qəlbimi bildi.
Ağ Aşıq, Süsənbər bir əhli-dildi,
Görüncə üzünü ilahə sandım.
Qoşmalar